CELEX: 62020TN0613
Language: lt
Date: 2020-10-03 00:00:00
Title: Byla T-613/20: 2020 m. spalio 3 d. pareikštas ieškinys byloje Junqueras i Vies / Parlamentas

2020 11 16   
            
            
               LT
            
            
               Europos Sąjungos oficialusis leidinys
            
            
               C 390/48
            
         
      2020 m. spalio 3 d. pareikštas ieškinys byloje Junqueras i Vies / Parlamentas
      
      (Byla T-613/20)
      (2020/C 390/65)
      Proceso kalba: ispanų
      
         Šalys
      
      
         Ieškovas: Oriol Junqueras i Vies (Sant Joan de Vilatorrada, Ispanija), atstovaujamas advokato A. Van den Eynde Adroer
      
         Atsakovas: Europos Parlamentas
      
         Reikalavimai
      
      Ieškovas Bendrojo Teismo prašo, kad jis laikytų šį ieškinį dėl ginčijamo akto kartu su pridėtais priedais pareikštu laiku, jį priimtų, pripažintų šioje byloje ginčijamą aktą niekiniu ir be vertės ar padarinių bei kad priteistų iš atsakovo bylinėjimosi išlaidas.
      
         Ieškinio pagrindai ir pagrindiniai argumentai
      
      Šis ieškinys pareikštas dėl Europos Parlamento sprendimo, Parlamento pirmininko D. M. Sassoli 2020 m. liepos 23 d. paskelbto Parlamentui, atsižvelgiant į 2020 m. sausio 3 d. Ispanijos Vyriausiosios rinkimų tarybos (isp. Junta Electoral Central) sprendimą ir remiantis 2020 m. sausio 9 d. Ispanijos Aukščiausiojo Teismo (isp. Tribunal Supremo) sprendimu bei 2019 m. gruodžio 19 d. ESTT sprendimu byloje C-502/19, susijusius su O. Junqueras, vietoj Oriol Junqueras i Vies išrinktu kandidatu į Europos Parlamentą paskelbti Jordi Solé i Ferrando.
      Grįsdamas ieškinį ieškovas remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad sprendimų priėmimo procedūra ir klausimais, nagrinėtais ESBT sprendimu (byla T-24/20), bei ESTT (byla C-201/20) nustatytomis prevencinėmis priemonėmis buvo pažeistos Oriol Junqueras i Vies teisės, įtvirtintos Europos Sąjungos pagrindinių teisių chartijos (toliau – Chartija) 41 straipsnio 1 ir 2 dalyse bei 47 straipsnyje; taip pat tuo, kad buvo pažeistos Europos rinkimų akto (1976 m.) 13 straipsnio 3 dalis bei Europos Parlamento darbo tvarkos taisyklių 4 straipsnio 4, 7 ir 8 dalys.
                  
                              —
                           
                           
                              Šiuo klausimu tvirtinama, kad Europos rinkimų akto (1976 m.) 13 straipsnio 3 dalis bei Parlamento darbo tvarkos taisyklių 4 straipsnio 7 dalis turi būti aiškinamos taip, kad pagal jas reikalaujama procedūros, kuria remiantis būtų užtikrinamos minėtose nuostatose įtvirtintos teisės, būtų galima remtis ir naudotis išimčių paskelbiant Oriol Junqueras i Vies vietą konkurencija ir būtų negalima pakeisti vieno Europos Parlamento nario kitu.
                           
                        
            
                  2.
               
               
                  Antrasis ieškinio pagrindas grindžiamas Chartijos 39 straipsnio 1 ir 2 dalių, ESS 14 straipsnio 3 dalies, Europos rinkimų akto (1976 m.) 1 straipsnio 3 dalies, ESS 4 straipsnio 3 dalyje įtvirtinto lojalaus bendradarbiavimo principo (šiuo atveju Tribunal Supremo), Europos Sąjungos teisės viršenybės principo, Protokolo Nr. 7 dėl Europos Sąjungos privilegijų ir imunitetų ir Europos Parlamento darbo tvarkos taisyklių 6 straipsnio pažeidimu.
                  
                              —
                           
                           
                              Šiuo klausimu tvirtinama, kad 2019 m. gruodžio 19 d. Europos Sąjungos Teisingumo Teismo sprendimas byloje C-502/19, konkrečiai kalbant apie Oriol Junqueras i Vies, nebuvo įvykdytas praktiškai; pagal šį sprendimą būtų reikėję kreiptis į Europos Parlamentą, kad būtų panaikintas imunitetas, o buvo atliktas pakeitimas kitu Europos Parlamento nariu.
                           
                        
                              —
                           
                           
                              Papildomai prašoma taikyti aiškinimą, kuris atitiktų Europos rinkimų ako 13 straipsnio 3 dalį ir Europos Parlamento darbo tvarkos taisyklių 4 straipsnio 7 dalį ir pagal kurį Europos Parlamentas gali patikrinti minėtuose straipsniuose įtvirtintas išimtis, jas taikydamas laisvai vietai, kai yra svarbi priežastis, ir nevertinti valstybės vidaus teisės; būtent tai buvo atliekama pagal sausio 23d. JEC susitarimą.
                           
                        
            
                  3.
               
               
                  Trečiasis ieškinio pagrindas grindžiamas Chartijos 39 straipsnio 1 ir 2 dalių, EŽTK Protokolo Nr. 1 3 straipsnio ir Protokolo Nr. 7 dėl Europos Sąjungos privilegijų ir imunitetų bei Europos Parlamento darbo tvarkos taisyklių 6 straipsnio pažeidimu.
                  
                              —
                           
                           
                              Anot ieškovo, Protokolo Nr. 7 dėl Europos Sąjungos privilegijų ir imunitetų minėto straipsnio pirmos pastraipos a ir b punktuose suteiktas imunitetas Oriol Junqueras i Vies buvo neteisėtai panaikintas.
                           
                        
            
                  4.
               
               
                  Ketvirtasis ieškinio pagrindas grindžiamas Protokolo Nr. 7 dėl Europos Sąjungos privilegijų ir imunitetų 9 straipsnio (pirmos pastraipos a punkto), Chartijos 39 straipsnio 1 ir 2 dalių ir EŽTK Protokolo Nr. 1 3 straipsnio bei Parlamento darbo tvarkos taisyklių 6 straipsnio ir Rinkimų akto (1976 m.) 13 straipsnio 3 dalies pažeidimu, nes reikalaujama iš anksto pagal Ispanijos įstatymus patraukti baudžiamojon atsakomybėn išrinktus parlamento narius, o tai yra Tribunal Supremo doktrina contra legem ir sukurta ad hoc ir ad hominem toje pačioje specialioje baudžiamojoje byloje (kuri yra svarbi šiuo atveju) kaip veiksmų aprėpties forma, nors pats Tribunal Supremo pripažino, kad tokio precedento nebuvo.
               
            
                  5.
               
               
                  Penktasis ieškinio pagrindas grindžiamas Chartijos 20 straipsnio pažeidimu, kai įstatyme buvo įtvirtintas nevienodas požiūris, nes nebuvo taikyti tie patys kriterijai aiškinant Sąjungos teisę O. Junqueras atveju ir pagal ginčijamą aktą jį pakeičiančio Europos Parlamento nario atveju.